cyanic-selkie/wikianc huggingface dataset:
Veselin Topalov
FIDE maailmameistrivõistlustel 2000. aastal New Delhis (100 osavõtjat, nokautsüsteem) kaotas Topalov veerandfinaalis Michael Adamsile. 2002. aastal Dortmundis PCA maailmameistrivõistlustel kaheksa osavõtjaga pretendentide turniiril jõudis finaali, kus ta kaotas Péter Lékóle. 2004. aastal Tripolis FIDE MM-i poolfinaalis kaotas ta turniiri võitnud ja maailmameistriks tulnud Rustam Qosimjonovile.
Kasvupartei
2018. aasta Venemaa presidendivalimistel esitas Kasvupartei enda kandidaadiks partei esimehe Boriss Titovi. Titov kogus 0,7% valijate häältest, millega jäi 8 kandidaadi seas Jabloko liidri Grigori Javlinski järel kuuendaks.
Veselin Topalov
Ta pääses tänu kõrgele Elo reitingule septembris-oktoobris 2005 Argentinas San Luisis peetud kaheksa osavõtjaga FIDE MM-i turniirile, mille võitis Viswanathan Anandi ees ja sai FIDE maailmameistriks. PCA maailmameister Vladimir Kramnik, kes keeldus sellel turniiril osalemast, teatas pärast turniiri, et ta on nõus mängima matši FIDE maailmameistriga. Kramniku-Topalovi tiitlimatš toimus septembris-oktoobris 2006 Elistas. Tasavägiselt kulgenud matši Topalov kaotas tulemusega 6 (1½):6 (2½) ja jäi MM-tiitlist ilma.
Kasvupartei
Parteisse kuuluvad teiste seas Dmitri Potapenko, Olga Dmitrijeva, Irina Hakamada ja Sergei Stankevitš. Tuntud loomeinimestest on parteiga ühinenud filmilavastaja Pavel Lungin ja näitleja Leonid Jarmolnik.
Veselin Topalov
Tiitlimatši kaotajana ei pääsenud Topalov septembris 2007 Mexicos toimunud kaheksa osavõtjaga MM-i turniirile. Kompensatsiooniks otsustas FIDE pidada tiitlipretendentide matš Topalovi ja 2007. aasta maailmakarikavõistluste võitja Gata Kamsky vahel. 2009. aastal Sofias toimunud matši võitis Topalov tulemusega 4½:2½ ja sai õiguse kohtuda 2010. aastal valitseva maailmameistri Viswanathan Anandiga. Tiitlimatš, mille Topalov kaotas tulemusega 5½:6½, peeti mais 2010 Sofias (auhinnafond kaks miljonit dollarit, millest võitja sai 60%).
FIDE Grand Prix 2012–2013 võitjana pääses Topalov märtsis 2014 Hantõ-Mansiiskis toimunud MM-i pretendentide turniirile, kus jäi kaheksa osavõtja seas viimaseks. 2015. aastal maailma karikal Bakuus (128 osavõtjat) jõudis kaheksandikfinaali. Märtsis 2016 mängis ta Moskvas kaheksa osavõtjaga MM-i pretendentide turniiril, kuhu pääses tänu kõrgele ELO reitngule. Ta jäi turniiril viimaseks.
Adru
Adru (ladina keeles fucus) on pruunvetikate ja punavetikate hulka kuuluvad makrovetikad.
Zákynthose piirkonnaüksus
Zákynthose piirkonnaüksus (kreeka keeles Περιφερειακή ενότητα Ζακύνθου) on Kreeka piirkonnaüksus Joonia saarte piirkonna lõunaosas.
Piirkonnaüksuse keskasula on Zákynthos.
Zákynthose piirkonnaüksuse koosseisu kuuluvad Zákynthose saar ja mitu väiksemat saart Joonia meres.
Haldusjaotus
Zákynthose piirkonnaüksuses on üks vald – Zákynthose vald. pisi|left|150px|Zákynthose vald
JSTOR
JSTOR (lühend fraasist Journal Storage) on digitaalraamatukogu, mis loodi 1995.
Raamatukogu omanik on Ithaka Harbors, Inc.
Algul sisaldas JSTOR teadusajakirjade digiteeritud kokkuvõtteid (inglise digitized back issues). Tänapäeval sisaldab JSTOR peale teadusajakirjade ka raamatuid ja muid allikmaterjale. JSTORis on võimalik täistekstiotsingut (inglise full-text searches) teha umbes 2000 ajakirja sisu kohta.
Seisuga 2013 oli juurdepääsuõigus JSTORile rohkem kui 8000 asutusel rohkem kui 160 riigist. Suur osa JSTORi teenustest on tasulised, ent on ka tasuta teenuseid.
2015 oli JSTORi tulu 86 miljonit dollarit.
Mitmekultuuriline haridus
Mitmekultuuriline haridus on õpistrateegiate kogum, mis on välja töötatud, et aidata õpetajal reageerida mitmetele probleemidele, mida nende õpilaste kiiresti muutuv endaga kaasa toodav kultuuriruum tekitab. See annab õpilastele teadmisi erinevate gruppide ajaloo, kultuuri ja panuse kohta; see eeldab, et tulevane ühiskond on pluralislikum. Põhiülesandeks on paralleelide tõmbamine eri kultuuride ja arusaamade vahel, sinna hulka kuuluvad etnilised uuringud ning naise ühiskondliku rolli uurimine, lisaks tõlgendantatakse sisu seotud akadeemilistest valdkondadest. Seda peetakse hariduseks, mis edendab kaasamise, mitmekesisuse, demokraatia, oskuste omandamise, uurimise, kriitilise mõtlemise, väärtuste perspektiivi ja eneseanalüüsi põhimõtteid. Uuringud näitavad, et selline õpetamismeetod on tõhus sisserändajate haridusalaste saavutuste edendamiseks. Sellise haridussuuna taga on uuendusmeelsed liikumised, kes üritavad koolisüsteemi ümber kujundada.
Ülesanded ja eesmärgid
Loetletud tulemused võivad õpetajalt nõuda suurt ajakulu või täiendavaid jõupingutusi, et tagada soovitud eesmärkide saavutamine. Multikultuuriline haridus peab oma ideaalses vormis olema pigem aktiivses ja tahtlikus struktuuris kui passiivses ja juhuslikus lähenemises.
On lõpmata palju viise, kuidas tagada, et selline hariduslik lähenemine oleks sihipärane ja edukas. Kehtestatud õppekava kohandamine ja muutmine on eeskujulik lähenemisviis vähemusrahvaste kultuuri säilitamiseks. Lühike koolitus kaastundlikusest, eraldi peatükid etniliste vähemuste tähtpäevadest, tähelepanu pööramine ebaõiglastele olukordale, mis puudutavad eelarvamusi, on näited tagasihoidlikumatest lähenemisviisidest, mis toovad õpilastele tõenäoliselt vähem pikaajalist kasu. Multikultuuriline haridus peaks ulatuma autonoomiast kaugemale, tutvustades õpilastele mitmeid piirkondi, edendades süvendatud mõistmist ja pakkudes erinevate tavade, ideede ja eluviiside ülevaadet; see on ühiskondliku ümberkujundamise ja taasülesehituse protsess. Naijian Zang on öelnud: "Kaasava ülikoolilinnaku keskkonna loomine on keeruline, kuid suur on ka isiklik tasu, mis saadakse ülikooli laboratooriumi loomisel, et õppida, kuidas keerulises maailmas elada ja omavahel suhelda ning valmistada õpilasi ette, et nad annaksid sellele maailmale olulise panuse".
Mitmekultuuriline haridus ja poliitika
Koolisüsteemi demokraatia pooldajad, keda juhtis John Dewey (1859–1952), väitsid, et kõigi laste harimiseks on vaja avalikku haridust. "Üldine hääletamine ja haridus muudaks meie ühiskonna demokraatlikumaks. Haritud valijad mõistaksid poliitikat ja majandust ning teeksid mõistlikke otsuseid". Hiljem, 1960. aastatel, väitsid avaliku hariduse pooldajad, et töötavate inimeste harimine kõrgemale tasandile (nt G.I. Bill) viiks lõpule meie üleminekut deliberatiivsele või osalusdemokraatiale. Seda seisukohta on hästi välja toonud poliitiline filosoof Benjamin R. Barber raamatus "Strong Democracy: Participatory Politics for a New Age" (Tugev demokraatia: osalusdemokraatia uue ajastu jaoks), mis ilmus 1984. aastal ja teist korda 2003. aastal. Barberi sõnul soodustaks mitmekultuuriline haridus riigikoolides mitmekesisuse aktsepteerimist. Levinson (2009) väidab, et "mitmekultuuriline haridus on segatud nii paljude erinevate arusaamadega, et see on paratamatult iseenesest vastuoluline nii teoorias kui ka praktikas, see ei suuda samaaegselt saavutada kõiki eesmärke, mida ta peaks teenima" (lk 428). "Mitmekultuuriline haridus peaks peegeldama õpilaskonda ning edendama mitmekesisuse mõistmist domineerivale kultuurile ja olema kaasav, nähtav, tähistatud ja käegakatsutav. Mitmekultuuriline haridus on sobiv kõigile". Banksi (2013) sõnul on "mitmekultuurilise hariduse põhieesmärk muuta õpetamis- ja õppimisviise nii, et mõlema soo õpilastel ja erinevatel kultuurilistel, etnilistel ning keelelistel rühmadel oleksid õppeasutustes võrdsed võimalused õppida" (lk 10). Kodanikud vajavad mitmekultuurilist haridust, et alustada dialoogi kaaskodanike ja tulevaste kodanikega Lisaks peaks mitmekultuuriline haridus hõlmama ettevalmistust aktiivseks osaluseks kodanikuühiskonnas. Mitmekultuuriline haridus on viis kodaniku heaolu edendamiseks. Levinson (2009) kirjeldab nelja viisi, kuidas seda teha: "Alates teiste kultuuride tundmaõppimisest tuleb tolerantsus, tolerantsus edendab austust, austus viib avatud mõtlemiseni, mille tulemuseks on kodaniku mõistlikkus ja võrdsus" (lk 431–432).
Meira Levinson
Levinsoni sõnul esindavad mitmekultuurilise hariduse arusaamu kolm rühma. Need rühmad on poliitilised ja haridusfilosoofid, haridusteoreetikud ning hariduspraktikud. "Nende rühmade liikmete mõtetes on mitmekultuuriline haridus koolides erinev ja mõnikord vastuoluliste eesmärkidega. Filosoofid näevad multikultuurset haridust kui meetodit vastuseks vähemustele ühiskonnas, kes propageerivad oma rühma õigusi või kes pooldavad selle rühma liikmetele erilist arvestust, mis on vahend lapse iseseisvustunde arendamiseks ja kodaniku heaolu funktsiooni täitmiseks. Haridusteadlased erinevad filosoofidest, sellepoolest, et teoreetikud püüavad koole ja õppekavasid ümberkorraldada "sotsiaalse õigluse ja tegeliku võrdsuse" kehtestamiseks" (Levinson, 2010, lk 433). "Sellisel viisil koolide ümberkorraldamisel loodavad haridusteoreetikud, et ka ühiskond kujundatakse ümber, sest mitmekultuurilist haridust saanud õpilased saavad poliitilise maastiku panustavateks liikmeteks. Kolmas ja viimane grupp, hariduspraktikud, on seisukohal, et mitmekultuuriline haridus suurendab vähemus kultuuridest pärinevate õpilaste enesehinnangut ja valmistab neid ette maailmaturul edukaks hakkama saamiseks." Kuigi need eesmärgid kohati kattuvad, märgib Levinson, et üks eesmärk, millele viitavad kõik kolm haridusvaldkonnas tuntud rühma, on "mineviku korrigeerimine" (lk 435).
Joe Kincheloe ja Shirley Steinberg
Kincheloe ja Steinberg kirjeldasid 1997. aastal ilmunud raamatus "Changing Multiculturalism" (Muutunud mitmekultuurilisus) segadust terminite "mitmekultuurilisus" ja "mitmekultuuriline haridus" kasutamisel. Püüdes selgitada teemat puudutavat vestlust, töötasid nad välja terminite kasutamise taksonoomia. Autorid hoiatavad oma lugejaid, et nad propageerivad avalikult kriitilist mitmekultuurilist seisukohta ja et lugejad peaksid seda arvestama oma taksonoomiat arvesse võttes. Oma taksonoomia järgi jagavad Kincheloe ja Steinberg mitmekultuurilisuse viite kategooriasse: konservatiivne mitmekultuurilisus, liberaalne mitmekultuurilisus, pluralistlik mitmekultuurilisus, vasakessentsialistlik mitmekultuurilisus ja kriitiline mitmekultuurilisus. Need kategooriad põhinevad Ameerika ühiskonna kahe suurima poliitilise mõttekooli (liberalismi ja konservatiivsuse) uskumuste alusel ning need peegeldavad iga poliitilise mõtte osa. Levinsoni (2010) ideede järgi vaatavad konservatiivne mitmekultuurilisus, liberaalne mitmekultuurilisus ja pluralistlik mitmekultuurilisus mitmekultuurilist haridust olemasoleva õppekava lisandina, samal ajal kui vasakessentsialistlik mitmekultuurilisus ja kriitiline mitmekultuurilisus näevad ette hariduse ja sellega koos ka ühiskonna ümberkorraldamise.
David Labaree
David Labaree demokraatliku võrdõiguslikkuse ideoloogia, mida on kirjeldatud 1997. aastal ilmunud artiklis "Public Goods, Private Goods: The American Struggle Over Educational Goals" (avalikud ja erahüved: Ameerika võitlus haridusalaste eesmärkide pärast) on järjekordne hea näide mitmekultuurilise hariduse erinevatest aspektidest. Kui õpetaja kasutaks Labaree demokraatlikku võrdsust, oleks õpilastel tunne nagu nad kuuluksid klassiruumi, lisaks õpetaks see õpilastele võrdset kohtlemist ja toetaks mitmekultuurilisust, julgustaks mitteakadeemilisi õppekavade valikuid ja arendaks ühist õppimist. Labaree demokraatliku võrdõiguslikkuse kasutamine toetab mitmekultuurilist haridust, sest: "Demokraatlikul poliitilisel areenil peetakse kõiki võrdseks (ühe inimese reegli järgi, üks hääl), kuid seda poliitilist võrdsust saab kahjustada, kui suureneb ka kodanike sotsiaalne ebavõrdsus". Pakkudes lastele võimalusi erinevate kultuuride, võimete ja etniliste rühmadega tutvumiseks, lubame lastel paremini tundma õppida neid, kes on teistest erinevad, lootusega kasvatada ühiskonnas aktsepteerimist. Kajastades erinevaid kultuure, mida õpilased klassiruumis endaga kaasa toovad, tunnevad lapsed end nagu neil oleks hääl või koht koolis.
Mitmekultuurilised haridusprogrammid õpetajatele
Uued õpetajad võivad oma õpilaste mitmekesisuse suhtes pimedad olla, mis võib viia eri kultuuride üldistamise ja stereotüüpideni. Uued õpetajad, kes on võimelised mitmekultuurilise hariduse klassi tooma, suurendavad teadmisi mitmekesisusest, muudavad mitmekultuurilisuse hoiakud ja valmistavad ka ennast ette mitmekultuurilise hariduse õpetamiseks erineva taustaga õpilastele (Wasonga, 2005). Nende õpetajate ettevalmistamisega kaasneb suutlikus tõhusalt vastu astuda hirmudele ja kinnisusele rääkida tundlikest teemadest, nagu mitmekesisuse probleemküsimused ja arvamuste ümberkujundamine, mida õpilased võivad omada eri kultuuride suhtes. Mitmekultuurilise hariduse kursused viivad õpetaja silmaringi avardumiseni, sealhulgas ka nende muutmine avatumaks sellistele probleemidele ja positiivselt nende valmisoleku mõjutamine õpetada oma õpilastele mitmekultuurilist haridust. Sarnane tulemus tuli välja ka teises uuringus, kus multikultuurse hariduse kursus tõi kaasa "teiste kultuuride teadlikkuse, mõistmise ja väärtustamise". See hõlmas paremat nägemust mitmekultuurilisest keskkonnast klassiruumis, paindlikumaks muutumist mitmekultuurilisuse küsimustes ja erinevate õpilaste erinevate vaatenurkadega leppimist (Cho & DeCastro-Ambrosetti, 2005). Mõned praktikant õpetajad tunnevad endiselt ebakindlust, kuna neil puudub teadmine mitmekultuurilisuse kohta, mis võib nõuda täiendavaid kursusi, mille eesmärk on õpetada õpetajaid nende õpilaste kultuuride mitmekesisuse kohta.
Mitmekultuuriline haridus Eestis
Rahvusvaheliselt tunnustatud õppekavadel põhineva üldhariduse võimalused aitavad kaasa ekspordi- ja välisinvesteeringute tegevuskava rakendamisele ning teaduse ja kõrghariduse rahvusvahelistumise tegevuskavade elluviimisele, diplomaatide roteerimisele ja välisspetsialistide töötamisele Eestis.
Lähtuvalt põhikooli- ja gümnaasiumiseadusest võib Eestis õppetööd läbi viia rahvusvahelise bakalaureuseõppe organisatsiooni IBO (International Baccalaureate Organization) poolt välja töötatud õppekava või Euroopa Koolide põhikirja konventsiooni alusel välja töötatud õppekava alusel.
IB (International Baccalaureate)
Tüüp 69
Tüüp 69 on Hiina Rahvavabariigis toodetud lahingutank, valmistatud Nõukogude Liidu T-54 tankide kaasajastamise tulemusel.
Rauno Mäkinen
Rauno Leonard Mäkinen (22. jaanuar 1931 – 9. september 2010) oli soome Kreeka-Rooma maadleja.
Ta saavutas 1952. aastal Helsingi olümpiamängudel kuuenda koha ja 1960. aasta Rooma olümpiamängudel 18. koha.
Ta võitis Soome meistrivõistlustel Kreeka-Rooma ja vabamaadluses kokku kuus kuldmedalit.
Rahvaste Ühenduse kuningriik
pisi|400px|[[Rahvaste Ühenduse kuningriigid on kaardil tähistatud sinisega]] pisi|[[Elizabeth II Buckinghami palees 2006. aastal]] Rahvaste Ühenduse kuningriik (inglise keeles Commonwealth realm) on Rahvaste Ühendusse kuuluv riik, mille riigipea on Suurbritannia troonil olev monarh. 8. septembril 2022 sai selleks Charles III oma ema Elizabeth II surma järel. Riigid on iseseisvad või siis personaalunioonis teistega.
Termin commonwealth realm ei ole ametlik, seda ei saa juriidilistes dokumentides kasutada. Kuid termini kasutamine võimaldab eristada seda riikide rühma teistest Rahvaste Ühenduse riikidest, kus riigipea ei ole Suurbritannia monarh.
Igas Rahvaste Ühenduse kuningriigis nimetatakse Suurbritannia monarhi vastava riigi kuningaks/kuningannaks. Näiteks Antigua ja Barbudas on Charles III tiitel "Kuningas Charles III, jumala armust Antigua ja Barbuda kuningas ning oma teiste kuningriikide ja alade kuningas, Rahvaste Ühenduse juht" ("King Charles the Third, by the Grace of God, King of Antigua and Barbuda and of His other Realms and Territories, Head of the Commonwealth"), mis tavaliselt lühendatakse "Antigua ja Barbuda kuningaks".
Ajalugu
Elizabeth II sai aastal 1952 troonile asudes seitsme iseseisva riigi kuningannaks: Suurbritannia ja Põhja-Iiri Ühendkuningriik, Kanada, Austraalia, Uus-Meremaa, Lõuna-Aafrika Liit, Pakistani dominioon, Tseiloni dominioon. Sestsaadik on selliseid riike juurde tekkinud kolooniate ja sõltkondade iseseisvumise teel ning mõned RÜ kuningriigid on muutunud vabariikideks.
30. novembril 2021 sai vabariigiks Barbados (oli RÜ kuningriik 1966. aastast).
Rahvaste Ühenduse kuningriigid
2022. aasta seisuga on selliseid riike viisteist (üheksa Põhja-Ameerikas, viis Okeaanias ja üks Euroopas).
Ahvenjärv
Ahvenjärv on mitme Eesti järve nimi:
Fluktuatsioon
Fluktuatsioon ehk fluktueerumine on ajutine korrapäratu keskväärtuse ümber kõikumine, siia sinna voogamine. Sõna on kasutusel ka terminina.
Çankaya Ülikool
Çankaya Ülikool (türgi keeles Çankaya Üniversitesi) on ülikool Ankaras.
Ülikool on asutatud 1997. aastal. Õppekeeleks on inglise keel.
Ülikoolis on tuhat töötajat ja 10 000 üliõpilast, kellest 1200 õpivad kõrghariduse teisel ja 550 kolmandal tasemel.
Põngastarn
Põngastarn (Carex pilulifera) on tarna perekonda kuuluv taimeliik.
Kasvab lubjarikastel niitudel ja hõredates metsades.
Malcom Purcell McLean
pisi|Malcom McLean 1960. aastatel Malcom Purcell McLean (sündinud "Malcolm", kuid hiljem muutis nime traditsioonilise Šoti õigekirja järgi; 14. november 1913 Maxton, Põhja-Carolina, USA − 25. mai 2001 New York, USA) oli Ameerika ettevõtja, kes leiutas merekonteinerid.
Põngastarn
Kõrgus 10–30 cm. Õitseb mais-juunis.
Malcom Purcell McLean
Elulugu
Malcom Purcell McLean sündis 14. novembril 1913 Maxtonis Põhja-Carolina osariigis. Tema ja ta kuus õde-venda kasvasid üles perekonna farmis. Nende isa töötas farmerina, kuid teenis lisaraha postiljonina. McLean lõpetas keskkooli aastal 1931, kuid kahjuks ei olnud perekonnal raha, et teda ülikooli saata.
McLean asus tööle kodulinnas asuvas bensiinijaamas. Mõne aastaga oli ta kogunud piisavalt raha, et osta kasutatud auto ning hakata sellega kaubaveoteenust osutama. Koos õe ja vennaga asutas Malcom transpordiettevõtte McLean Trucking. Esialgu läks ettevõttel hästi, nad suutsid osta juurde autosid ja palgata autojuhte. Malcom keskendus müügile ja uutele klientidele. Mõni aeg hiljem sattus enamik kliente majandusraskustesse ning McLean oli sunnitud ettevõtte kulusid vähendama, hakates ise uuesti autojuhiks.
1937. aastal vedas McLean puuvilla Põhja-Carolinast New Jerseysse. Hobokeni sadamasse jõudes tuli tal oodata mitu tundi mahalaadimist. Ta vaatas, kuidas sadamatöölised autodelt kaupa laevadele ümber tõstavad. See tundus ajaraiskamisena. McLean arvas, et palju lihtsam oleks tõsta veokilt konteiner otse laevale ilma kaupa puutumata. Möödus paarkümmend aastat, enne kui McLean hakkas seda ideed edasi arendama.
Uus ajastu: merekonteinerid
1955. aastal müüs Malcom McLean 75% oma transpordiettevõtte omandiõigustest ning võttis 42 miljonit dollarit pangalaenu. 7 miljoni dollari eest ostis ta laevandusettevõtte Pan-Atlantic Streamship. Vahetult pärast ostmist pani ta ettevõttele nimeks SeaLand Industries.
McLean ehitas ümber veoautohaagised. Ta muutis need kaheks osaks, millest üks on ratastega platvorm ja teine konteiner, mida saab platvormhaagisele tõsta. McLean patenteeris terasest nurgapostkonstruktsiooni, mis võimaldas konteinereid tõsta platvormhaagistelt ja virnastada.
Malcomi McLeani järgmine proovikivi oli disainida laev, mis suudaks konteinereid transportida. Ta ostis naftatankeri Ideal X ning kujundas selle ümber nii, et see mahutaks lisaks 15 000 tonnile naftale ka 58 konteinerit. Esimene reis toimus 26. aprillil 1956 New Jersey sadamast Houstonisse. Tööstuse inspektorid, raudteeamet ja valitsuse ametnikud jälgisid reisi pingsalt. Houstoni sadamasse jõudes laaditi kaubad platvormhaagistele ning lasti kontrolliti. Kaup oli terve, kuiv ja turvaliselt terasest konteineris. Samuti tõestas see reis, et transpordikulud olid 25% väiksemad ning seda enne infrastruktuuri investeerimist. Võitlus ei olnud siiski veel lõppenud.
McLeanil tuli veenda sadamaasutusi, et nad investeeriksid sadamate ümberehitusse. Veenmine võttis aastaid, kuid lõpuks nõustus 1960. aastal Oaklandi sadam investeerima. Järjepanu hakkasid ühinema ka teised sadamad. See muutis laevanduse elujõuliseks ja tõhusaks transpordiviisiks.
Standardimine
Erinevalt tänapäeval kasutatavatest 20- ja 40-jalastest konteineritest kasutas McLean 33-jalaseid konteinereid. Konteinerite ja platvormhaagiste erinevate suuruste tõttu muutus standardimine vajalikuks, et konteinereid oleks võimalik efektiivselt virnastada. Samuti oli standardne konteiner oluline selleks, et teisi transpordivahendeid saaks ehitada ühe suuruse järgi.
Diego Llorente
pisi|Diego Llorente 2018. aastal Diego Javier Llorente Ríos (sündinud 16. augustil 1993 Madridis) on Hispaania jalgpallur, kes mängib keskkaitsjana Itaalia kõrgliigaklubis Roma ja Hispaania jalgpallikoondises.
Hooajal 2015–16	mängis ta Madridi Realist laenul Hispaania kõrgliiga klubis Rayo Vallecano ja hooajal 2016–17 Málagas.
Aastatel 2017–2020 mängis Llorente Hispaania kõrgliigas Real Sociedadi ridades.
2020. aasta septembris siirdus ta umbes 18 miljoni naelsterlingi eest Premier League'i klubisse Leeds United, kellega sõlmis nelja-aastase lepingu. Inglismaa kõrgliigas tegi ta debüüdi 5. detsembril 2020 mängus Chelsea vastu. Esimese värava Inglismaa kõrgliigas lõi ta 19. aprillil 2021 1:1 viigimängus Liverpooli vastu. 2023. aasta jaanuaris läks ta Leeds Unitedist laenule AS Roma.
Hispaania jalgpallikoondises teegi Llorente debüüdi 29. mail 2016 sõprusmängus Bosnia ja Hertsegoviina vastu. Ta kuulus Hispaania koondisse 2021. aasta Euroopa meistrivõistlustel.
Dulce María
Dulce María Espinosa Saviñón (sündinud 6. detsembril 1985 México) on Mehhiko laulja, laulukirjutaja ja näitleja.
1996. aastal 11-aastaselt liitus Dulce Mehhiko ansambliga K.I.D.S., mis oli Mehhikos laste seas väga populaarne. Ansambel andis välja kaks laulu, "La mejor de tus sonrisas" ja "Prende el switch", mis mõlemad said hittideks. 1999. aastal otsustas Dulce bändist lahkuda. Seejärel lõi Dulce koos oma poiss-sõbra Daniel Habifiga, kes oli samuti bändi K.I.D.S. liige, uue bändi D&D, millega anti välja viis laulu. Teadmata põhjustel läks bänd ühel hetkel lahku.
Dulce hakkas näitlema seebiooperites ja sai peaosa sarjas "Rebelde", mis osutus väga edukaks. Sarja edust innustatuna moodustati bänd RBD. RBD tuuritas üle maailma ja müüs kokku üle 20 miljoni albumi. 2008. aastal teatati, et ansambel läheb laiali. Pärast seda sõlmis Dulce lepingu Universal Musicuga ja jätkas soololauljana.
Dumontinia
Dumontinia on seltsi tiksikulaadsed kuuluv seente perekond.
Voogamine
pisi|[[Bacillus subtilis koloonia voogav liikumine Petri tassil]] Voogamine on bakterite kooskõlaline kollektiivne liikumine üle tahke pinna pöörlevate viburite jõul.
Voogamine saab toimuda tänu bakterite omavahelisele suhtlemisele, mille käigus muutuvad rakkude füsioloogia ja käitumine. Rakud kohanevad muutustega neid ümbritsevas keskkonnas, viies oma kasvu ja liikumise vastavusse teiste koloonias olevate rakkudega. Rakud moodustavad vibureid, millega kinnituvad üksteise külge ja ühinevad parvedeks ühise eesmärgi nimel: liikuda tahkel pinnal. Kolooniad liiguvad mööda pikitelge.
Voogavate bakterite moodustatud kolooniatele on iseloomulikud korrapäraste vahedega kontsentrilised terrassid: samal tasandil asetsevad ühise keskmega ringjooned ja tsirkulaarne sümmeetria, mis meenutavad märklauda.
Tüübid
Voogavaid baktereid võib jagada kaheks: robustsed voogajad, mis suudavad liikuda üle tugeva ja tahke agari (1,5% või rohkem agarit), ja mõõdukad voogajad, mis suudavad voogata ainult pehmel agaril (5–8‰ agarit). Robustsed voogajad on polaarsete viburitega kaetud bakterid, mis diferentsiatsiooni käigus moodustavad peritrihhe – baktereid, millel on igas küljes viburid. Robustsete voogajate rakud erinevad kasvatatud ujuvatest bakteritest, sest on keskmiselt 2 korda pikemad ja väga suure arvu viburitega. Mõõdukate voogajate morfoloogia ei erine ujuvatest rakkudest nii drastiliselt kui robustsete voogajate morfoloogia.
Erinevus ujumisest
Bakteri liikumist vedelikus viburite jõul nimetatakse ujumiseks. Viburid on olulised nii grampositiivsete kui ka gramnegatiivsete bakterite voogamisel ja need on sageli samad organellid, mida kasutatakse ujumiseks.
Hoolimata sellest suurest sarnasusest on voogamisel suur hulk iseloomulikke jooni, mis seda ujumisest eristavad.
Esiteks peavad voogavad bakterid tootma pinda niisutavaid aineid ja kasutama liikumiseks väikese pindpinevusega tahkeid pindu või alasid, kus vesi on keskkonnas vabalt kättesaadav. Bakterite toodetud hüdrofoobsed niisutavad ained või pindaktiivsed ained on kasulikud niiskete pindade koloniseerimisel, sest aitavad kaasa bakterite levikule ja pindade ületamisele. Niisutavate ainete tekitamiseks voogavates bakterites on vajalik kemotaksise rada, mida reguleerib che geen. Kui kemotaksise rada ei toimi korralikult, ei suuda bakter pindu niisutada ja seetõttu ka voogata.
Paksukojaline jõekarp
Paksukojaline jõekarp ehk paks jõekarp (Unio crassus) on jõekarbi perekonda kuuluv limus.
Voogamine
Erinevus ujumisest
Kolmandaks erinevuseks on voogavate bakterite diferentsiatsioon liikumise ajal: rakud pikenevad ja bakteri pinnale sünteesitakse lisavibureid.
Lisaks esineb voogajatel bakteritel voogamisviivitus.
Voogamisviivitus
Rakkude inokuleerimisel vedelast keskkonnast tahkele säilitavad külvatud rakud mõneks ajaks külvipunktis liikumatuse, kuni nad omandavad võime voogata. Seda ajavahemikku nimetatakse voogamisviivituseks. Voogamisvõime areneb välja keskkonnast tulevate vastavate signaalide mõjul, mis on seotud rakutiheduse ja keskkonna tunnetamisega. Voogamisvõime peetakse saavutatuks ja voogamisbiibitus lõpeb, kui on täidetud kolm nõuet. Esiteks toodetakse surfaktiine, kuna rakutihedus on suur. Teiseks hüperflagellatsioon ehk paljude viburite süntees ja rakkude kattumine nendega. Kolmandaks rakutiheduse saavutamine, mis on vajalik nukleatsioonikeskmete moodustamiseks. Nukleatsioon on protsess, mis määrab ära, kui kaua kulub organismil uue struktuuri moodustamiseks. Uus struktuur moodustub eriliste kohalike interaktsioonide kaudu.
Kemotaksis
Kemotaksise süsteem koosneb sensoorsetest retseptoritest, mis on seotud tsütoplasmaatilise fosforülatsiooni kaskaadiga. Süsteem suudab mõjutada viburite kokkutõmbeid ja pöörlemist, mistõttu muudetakse raku liikumise suunda keskkonnas olevate atraktantide (meelitavate mõjurite) poole ja repellentidest (peletavatest mõjuritest) eemale.
pisi|Paremal polaarse viburiga bakter, vasakul peritrihh
Diferentsiatsioon
Voogamise kutsub esile enamasti füüsiline stiimul, milleks on tahke või pooltahke pind või keskkonna viskoossus. Keskkonnastiimuleid tunnevad rakud enamasti ära tänu kemotaksise rajale, hulgatunnetusele või pinnatunnetusele. Bakterite paremaks ja tõhusamaks voogamiseks peavad rakud läbima diferentsiatsiooni etapi, mille käigus muutub nende kuju ja vorm märgatavalt. Rakud pikenevad ja kattuvad suure arvu (10–100) peritrihhaalsete viburitega. Rakkude pikenemine on rakujagunemise allasurumise tulemus.
Voogamise fenotüüp on pöörduv. Kui bakterid viia tahkelt pinnalt tagasi vedelasse keskkonda, muutuvad nad taas individuaalselt ujuvateks, väheste viburitega rakkudeks. See on kiire protsess, kus kaotatakse voogamisele omased tunnused, näiteks aktiivne peritrihhaalsete viburite süntees.
Rcs-signaalirada
Rcs on signaalirada, mis vahendab rakumembraani stressi genoomi. Signaali jõudmine genoomi mõjutab paljude geenide regulatsiooni, sh flagellaarsete geenide regulaatorpiirkonda.
Viburite süntees
Viburite teket raku pinnale diferentsiatsiooni käigus reguleerib liigispetsiifiline pearegulaator (master regulator) transkriptsiooni mõjurite kaudu. Mutatsioonid, mis vähendavad või suurendavad pearegulaatori aktiivsust, mõjutavad ka voogamist. Kõige paremini uuritud voogavate bakterite pearegulaator on FlhDC. Selle valgukompleksi operon flhDC on vajalik bakteri viburi basaalkeha geeni ekspressiooni käivitamiseks. Bakterid, kelle rakkudes on flhDC defitsiit, on liikumatud ja neil puuduvad viburid. FlhDC kompleksi üleekspresseerimisel aga väheneb märgatavalt voogamisviitirus ja suureneb liikuvus.
FliL, staatoriga seotud valk, on samuti oluline voogamise tekkel, sest vahendab väliseid, pinnatunnetuslikke ärritusi muutusteks geeniekspressioonis. See valk on oluline viburi basaalkeha moodustumisel ning suurendab viburi töövõimet, näiteks pöördemomenti. Mida rohkem on rakus FliL valku, seda paremini suudab rakk ületada pinna hõõrdumisjõudu.
Viburite liikuvus
Viburid pöörlevad kahes suunas: päripäeva ja vastupäeva. Viburi pöörlemise suunda mõjutavad keskkonnast tulevad stimulaatorid, mida tajub kemotaksise süsteem ja kiirust laf geeni transkriptsioon.
Voogata suutvad bakterid
Voogamist on kirjeldatud paljudel gramnegatiivsetel bakteriliikidel, mis kuuluvad perekondadesse Proteus, Pseudomonas, Rhizobium, Vibrio, Serratia, Salmonella, Escherichia, Azospirillum, Yersinia ja Aeromonas. Samuti leidub voogajaid grampositiivsete bakterite perekondade hulgas, näiteks Bacillus ja Clostridium.
Kollektiivse liikumise eelised
Voogavad bakterid, kes sekreteerivad tugevalt pindaktiivseid aineid, ilmutavad käitumisel väga difusiivset, laialivalguvat omadust. Sellist omadust ei ole täheldatud tavalisel söötmel kasvaval bakterikultuuril, bakterivaba kultuuri supernatandil ega mittevoogavate pindaktiivseid aineid tootvate bakterikultuuri kolooniatel. Laialivalguvust peetakse alles väljakujunevaks omaduseks, mis tuleneb parves olevate bakterite interaktsioonidest pindaktiivsete ainetega. Difusiivne käitumisviis võimaldab bakteritel suhelda suurte vahemaade tagant. See tuleb kasuks näiteks toitainete ringlusel. Kuna voogavad bakterid liiguvad inokulatsioonipaigast eemale, on kõige toitainerikkamad alad voogava parve edenevatel äärealadel. Laialivalguva käitumise abil on võimalik toitained ringlusesse suunata: äärealadelt sisemistele, toitainevaesematele aladele. Bakterite võime suhelda pikkade vahemaade tagant aitab kaasa ka signaalmolekulide transpordile ja paremale temperatuuri reguleerimisele koloonias. Samuti tuleb pikkade vahemaade tagant suhtlemine kasuks hapniku omastamisele atmosfäärist ja selle jõudmiseni alumiste rakukihtideni.
See ja veel avastamata mehhanismid aitavad kaasa kbakterikolooniate antimikroobsete ainete resistentsuse kasvule.
Turzovka
Turzovka (ungari keeles Turzófalva, poola keeles Turzówka) on linn Slovakkias Žilina maakonnas Čadca ringkonnas. Turzovka asub Kysuca jõe ääres Beskiidide nõlvadel, Tšehhi piirist 8 km kaugusel.
Turzovka paikneb merepinnast 460–875 meetri kõrgusel.
Turzovkat on esmamainitud 1598. aastal, linnaõigused sai 1968. aastal.
Turzovka on katoliiklik palverännu sihtkoht. Väidetavalt olevat jumalaema Maarja 1958. aastal end siin ilmutanud karjusele Matúš Lašutile.
Gata Kamsky
pisi|280px|Gata Kamsky (2006)
1989. aastast elab Kamsky Ameerika Ühendriikides. Suurmeistriks sai ta 16-aastaselt 1990. aastal. Ta on viiekordne USA malemeister (1991, 2010, 2011, 2013, 2014). Maleolümpiatel võitis ta USA võistkonna koosseisus kaks pronksmedalit (2006, 2008).
FIDE maailmameistrivõistlustel tuli ta 1993. aastal Bielis tsoonidevahelise turniiril kolmandaks ja pääses MM-i turniirile (kestis 1994–1996), kus võitis veerandfinaalis Viswanathan Anandit ja poolfinaalis Valeri Salovit, kuid kaotas finaalis maailmameistriks tulnud Anatoli Karpovile.
2005. aastal maailmakarikavõistlustel Hantõ-Mansiiskis (128 osavõtjat, nokautsüsteem) sai Kamsky 9. koha ja pääses 2007. aastal Elistas toimunud 16 osavõtjaga pretendentide turniirile, kus veerandfinaalis kaotas Boris Gelfandile.
Kamsky mängis novembris-detsembris 2007 Hantõ-Mansiiskis maailma karikal (128 osavõtjat), kus võitis veerandfinaalis Ruslan Ponomarjovi, poolfinaalis Magnus Carlsenit ja finaalis Alexéi Shírovit. Karikavõiduga sai ta õiguse kohtuda tiitlipretendentide matšis 2006. aasta MM-i tiitlimatši kaotaja Veselin Topaloviga. 2009. aastal Sofias toimunud matši Kamsky kaotas tulemusega 2½:4½. 2009. aasta tiitlipretendentide matši kaotajana pääses ta 2011. aastal Kaasanis peetud 8 osavõtjaga pretendentide matšturniirile, kus võitis veerandfinaalis Topalovit, kuid pidi alistuma poolfinaalis turniiri võitnud Boris Gelfandile.
Metspart
"Metspart" ("Vildanden") on Henrik Ibseni 1884. aastal valminud sümbolistlik näidend.
Kasemäe tänav
Kasemäe tänav on tänav Kunda linnas ja paikneb linna keskosas.
Tänav on 1358 meetrit pikk ja saab alguse Rakvere maantee ringristmikult. Tänav suundub lääne poole, ristudes Võidu tänava, Kalda tänava, Kasemäe põigu ja ringristmikul Aia tänavaga. Seejärel tänav kitseneb 9 meetri laiuseks ning kulgedes Kasemäe 19 ja Kasemäe 22 kinnistu hoonete vahelt läbi, lõpeb Kalmistu tee ristmikul.
Mesmeri ring
"Mesmeri ring: romaniseeritud memuaarid nagu kõik memuaarid ja peaaegu iga romaan" on aastal 1995 ilmunud Jaan Krossi romaan.
Romaan on tugevate autobiograafiliste joontega. See on jätk Jaan Krossi 1988. aastal ilmunud romaanile "Wikmani poisid", kui peategelane [Jaan Kross] käis 1930ndatel Tallinna eliitkoolis. Romaanis "Mesmeri ring" käib peategelane [Jaan Kross] Tartu ülikoolis (1938-1941).
Forbes
Forbes on USA ajakiri, mis ilmub kaks korda kuus. Seda annab välja samanimeline meediafirma.
Forbesi peamised võistlejad on samuti kaks korda kuus ilmuv Fortune ja iganädalane Business Week. Forbes on tuntud edetabelite poolest, mille seas on rikkaimate ameeriklaste edetabel ("Forbes 400") ja miljardärite edetabel. Ajakirja moto on "Kapitalistlik tööriist" ("The Capitalist Tool") ning selle peatoimetaja on Steve Forbes.
Forbesi asutasid Randolph Hearsti ajalehtede finantskolumnist B. C. Forbes ja ajakirja Wall Street juht Walter Drey 1917. aastal.
Juulist 2012 ilmub ajakiri ka eesti keeles.
Muud väljaanded
Muude väljaannete seas on lisaks Forbes Life'ile ja Forbes Asiale vee järgmised:
Sõjaväestatud valve
Sõjaväestatud valve (Военизированная охрана, lühend ВОХР / VOHR; tegutsemisaastad 1924–1999; NSVL → Venemaa) oli relvastatud valveallüksus, mis tegeles objektide valvamise või veoste saatmisega. Sõjaväestatud valvel oli riiklik eristaatus — see tegeles nii ametkondadevälise kui ametkondadesisese (ministeeriumite, ettevõtete, asutuste, sõjaväeosade jne) valvega. Sõjaväestatud valve oli relvastatud käsitulirelvadega. Sõjaväestatud valve allüksused kuulusid regulaarvägede koosseisu või kasutati neid abijõududena sõja ajal, relvastatud konfliktides või terrorismivastastes operatsioonides.
Sõjaväestatud valve ülesannete hulka kuulus aastatel 1939–1956 ka valve GULAG-is (NSV Liidu Laagrite Peavalitsuses). Kinnipeetavate valvet laagrites ja kolooniates teostas GULAG-i spetsiaalne sõjaväestatud koosseis, mis oli komplekteeritud peamiselt demobiliseeritud punaarmeelastest ja Punaarmee ning NKVD vägede nooremohvitseridest. 1940. aasta märtsis kuulus GULAG-i sõjaväestatud valve koosseisu umbes 107 000 inimest.
Sõjaväestatud valves oli lubatud kasutada laskuritena ka kinnipeetavaid, keda kutsuti omavalveks (vene keeles самоохрана). Nad elasid eraldi barakkides, kus olid paremad elamistingimused, said esmajärjekorras nii voodipesu ja vormirõivad kui kõikvõimalikud hüved. Sõjaväestatud valve kaadrinappuse tõttu oli laagrite administratsioon sunnitud kasutama kinnipeetavaid omavalve laskuritena kogu GULAG-i eksisteerimise vältel.
Vastavalt 27.10.1956. a NSVL Siseministeeriumi määrusele nr 0500 nimetati töö- ja paranduslaagrite sõjaväestatud valve ümber NSVL Siseministeeriumi konvoivalveks. Muutus valve komplekteerimise põhimõte: kinnipidamiskohtade konvoivalve teenistusse hakati NSV Liidu Kaitseministeeriumi kaudu võtma ajateenistusse kutsutud isikuid.
Lihula Gümnaasiumi staadion
Lihula Gümnaasiumi staadion (ka Lihula kooli staadion) on Pärnu maakonnas Lääneranna vallas Lihulas aadressil Jaama tänav 9 asuv staadion. Staadion hõlmab jalgpalliväljakut ja kergejõustikurajatisi. Staadionit valdb Lihula Gümnaasium. See on ka jalgpalliklubi Lihula JK kodustaadion.
Tagavararatas
pisi|Tagavararattad 1931. aasta [[Nash Ambassadori külgedel]] pisi|Tagavararatas 1993. aasta [[Jeep Grand Cherokee pakiruumis]] pisi|Tagavararatas Tagavararatas ehk varuratas on tagavaraks hoitud velg koos rehvi ja sisekummiga. Tagavararatas kuulub sõiduki lisavarustusse.
Aasta noor tekstiilikunstnik
Aasta noor tekstiilikunstnik on erialane tunnustusavaldus aasta jooksul enim silma paistnud noorele (kuni 35-aastane) tekstiilikunsti või -disaini vallas. Nimetust annab välja Eesti Tekstiilikunstnike Liit.
Tagavararatas
Seda kasutatakse sisekummi lõhkemisel, rehvi purunemisel või muu hädaolukorra korral. Üldjuhul on autodel üks tagavararatas. Selle vahetamisel läheb autojuhil vaja tõkiskingi, rattavõtit ja tungrauda. Tagavararatas on üldjuhul mõeldud lühikeste vahemaade läbimiseks. Mõnel automudelil on ruumi kokkuhoiu mõttes tagavararatta mõõtmeid vähendatud, seega võib sellega sõitmise kiirus olla piiratud kuni 80 km/h. Vähendatud mõõtmetega tagavararatast ei tohi kasutada vedaval teljel, vältimaks jõuülekande kahjustumist.
Hoiustamine
Tagavararatast hoitakse tavaliselt pakiruumi põrandasse spetsiaalselt konstrueeritud süvendis, mida katavad kaas ja põrandavaip. See tagab ruumi kokkuhoiu pakiruumis.
Samuti hoitakse tagavararattaid auto tagaosa all paiknevates pesades, kuhu ratas kinnitatakse poltide või trossisüsteemi abil. Enamasti kasutatakse seda lahendust veoautodel, kaubikutel või esisillaveoga autodel. Selle meetodi eelis on, et tagavararatta kättesaamiseks ei ole vaja pakiruumi tühjendada. Sellel moodusel on ka omad miinused: kuna ratas on pidevalt muutuvate ilmastikuolude käes, soodustab see tagavararatta määrdumist ja roostetamist.
Paljudel maasturitel kinnitatakse tagavararatas tagumise ukse, katuse või kapoti külge.
Mitmetel vanematel sõidukitel (Renault 14, esimese põlvkonna Fiat Panda, Subaru Leone) on tagavararatas kinnitatud mootori peale.
Australaasia
Australaasia (prantsuse keeles Australasie, inglise keeles Australasia) on piirkond, mis hõlmab Austraalia ja Uus-Meremaa, teistel andmetel ka kogu Uus-Guinea saare koos lähisaartega.
Londoni 1908. aasta olümpiamängudel moodustati Austraalia ja esimest korda osalevate Uus-Meremaa sportlaste ühendvõistkond, mis võistles nime Australaasia all.
Eesti keeleruumis
Eesti keeleruumis seda terminit praktiliselt ei kasutata. TEA entsüklopeedia 2009. aastal ilmunud köites on kasutatud ÕS-is normeeritud "Australaasia" asemel nimekuju "Austraalaasia".
Stef Blok
pisi|Stef Blok (2012) Stephanus Abraham "Stef" Blok (sündinud 10. detsembril 1964 Emmeloordis) on Hollandi poliitik, ta kuulub erakonna Rahvapartei Vabaduse ja Demokraatia Eest ridadesse. Ta oli 7. märtsist 2018 kuni 25. maini 2021 Hollandi välisminister.
Ta sündis aastal 1964 Flevolandi provintsis Emmeloordis. Ta on lõpetanud ärijuhtimise alal Groningeni Ülikooli.
Erfurdi käimlakatastroof
Taust
Tüüringi maakrahvi ja Mainzi peapiiskopi vahel pikalt vindunud vaen oli nii tuliseks muutunud, et Poola vastase sõjakäigu tõttu piirkonnas läbisõidul olnud Heinrich oli sunnitud sekkuma. Heinrich kutsus vaenupooled oma peatumiskohta, praostkonna hoonesse, istungile.
Juhtum
Läbirääkimistele kutsuti kõik aadlikud üle Saksa-Rooma keisririigi ja paljud jõudsid 25. juulil kohale. 26. juulil, vahetult koosoleku alguses vajus põrand nende raskuse all kokku ning inimesed kukkusid keldris asunud reoveereservuaari. Hukkus ligi 60 inimest, nende seas aadlikke, krahve ja linnapäid. Heinrich VI jäi arvatavasti ellu tänu sellele, et tema istekoht asus kivipõrandaga alkoovis.
Antsla II maailmasõja matmispaik
Antsla II maailmasõja matmispaik on Teise maailmasõja aegne matmispaik Võru maakonnas Antsla linnas Antsla kalmistul. Matmispaik on tunnistatud kultuurimälestiseks.
Matmispaiga juures on mälestussammas, mille esiküljel on tahvel tekstiga "Au langenuile".
Lomonossovi suur kuldmedal
pisi|Lomonossovi kuldmedal M. V. Lomonossovi nimeline suur kuldmedal, ka Lomonossovi suur kuldmedal, (vene keeles Большая золотая медаль имени М. В. Ломоносова) on Venemaa Teaduste Akadeemia kõrgeim autasu. Igal aastal antakse välja kaks suurt kuldmedalit – üks Venemaa ja teine välismaa teadlasele – väljapaistvate saavutuste eest loodusteaduste ja ühiskonnateaduste valdkonnas.
Kuldmedal asutati 1956. aastal Mihhail Lomonossovi auks (esialgne nimetus M. V. Lomonossovi nimeline kuldmedal). Esialgse statuudi järgi anti seda välja ainult NSV Liidu teadlastele kord kolme aasta jooksul väljapaistvate saavutuste eest loodusteaduste ja tehnikateaduste valdkonnas. 1960. aastatel muudeti statuuti. Selle alusel hakati igal aastal välja andma kaks medalit, neist ühe pidi saama välismaa teadlane. Uus statuudi muudatus toimus 1993. aastal, mille järgi "kuldmedalist" sai "suur kuldmedal".
Laureaate väljastpoolt Nõukogude Liitu ja Venemaad
pisi|150px|2014. aasta laureaat eesti juurtega Rootsi [[paleogeneetik Svante Pääbo]]
Maris Loitmets
pisi|Maris Loitmets 19. märtsil "[[Objekt nr 2011|Objektis nr 2011"]] Maris Loitmets (sündinud 21. detsembril 1986 Tallinnas) on eesti keraamik.
Alates 2012. aastast kuulub Eesti Keraamikute Liitu.
Rūmene
Rūmene on küla (vidējciems) Lätis Tukumsi piirkonnas Kandava vallas.
Küla asub valla põhjaosas merepinnast 80 meetri kõrgusel ja jääb valla keskusest Kandavast 4 ning Riiast 96 kilomeetri kaugusele.
Asula on tekkinud endise Rūmene mõisa (Ruhmen) keskuse juurde. Mõisakompleksi kuuluvad häärber, tallid, meierei ja park. Aastail 1999–2021 kuulus küla Kandava piirkonda.
Külas asuv Rūmene allee on looduskaitse all.
Aastal 2006 oli külas 75 elanikku.
pisi|tühi|Mõisakompleks linnulennult
Baadur Džobava
pisi|240px|Baadur Džobava (2016)
Baadur Džobava (gruusia keeles ბაადურ ჯობავა; sündinud 26. novembril 1983 Galis) on gruusia maletaja, rahvusvaheline suurmeister (2001).
Džobava sai suurmeistriks 18-aastaselt 2001. aastal. Aasta varem oli ta FIDE-lt saanud rahvusvahelise meistri nimetuse. Ta on kolmekordne Gruusia malemeister (2003, 2007, 2012).
2006. aastal võitis ta Moskvas peetud Aeroflot Openi A-turniiri.
Džobava võitis 2010. aastal Rijekas hõbemedali Euroopa meistrivõistlustel. Mängis FIDE Grand Prix 2014–2015 sarjas, kus sai 16 osavõtja seas 14. koha (eespool eksmaailmameister Rustam Qosimjonovist).
Guido Kapp
Guido Kapp (sündinud 1945) on eesti riigiametnik ja looduskaitsja.
1977. aastast töötas Viljandi metsamajandi looduskaitsejaoskonna inspektorina. 1989. aastast oli ta Viljandi looduskaitsevalitsuse looduskaitse riiklik inspektor, seejärel Viljandi maakonnavalitsuse keskkonnaameti inspektor. 1998. aastast töötas Keskkonnainspektsiooni inspektorina, aastatel 2001–2011 vaneminspektor. Kokku töötas ta looduskaitseinspektorina 34 aastat.
Tabamatus
"Tabamatus: Jüri Vilmsi romaan" on aastal 1993 ilmunud Jaan Krossi romaan.
Veepindala
Veepindala on haldusüksuste pindala iseloomustamisel kasutatav näitaja, mis võrdub haldusüksuse territooriumile jäävate siseveekogude osade pindalade summaga. Sisse ei arvestata territoriaalmere pindala, kui pole teisiti märgitud.
Lovingi maakond
pisi|Asend Texase osariigis pisi|Maakonna kohtumaja Lovingi maakond (Loving County) on maakond USA-s Texase osariigi lääneosas.
Maakonna halduskeskus on Mentone (19 elanikku; 2010).
Maakonna pindala on 1753 km². Veepindala on 20 km².
Elanike arv on 2016. aasta seisuga 113. 2010. aasta USA rahvaloenduse kohaselt oli seal 82 elanikku ja 2020. aasta rahvaloenduse kohaselt 64 elanikku. Lovingi maakond on sellega Ameerika Ühendriikide kõige väiksema rahvaarvuga maakond. Asustustihedus on 0,06 in/km².
Maakonna läänepiir kulgeb paralleelselt Pecosi jõega. Põhjaosas piirneb maakond New Mexico osariigiga.
Ajalugu
Maakond moodustati 26. veebruaril 1887 Tom Greeni maakonna osast. Maakond on saanud nime veisepidaja Oliver Lovingi (eluaastad 1812–1867) järgi. Maakond likvideeriti 1897. aastal ja loodi uuesti 1931. aastal, millega on see ainus Texase osariigi maakond, mis on loodud kaks korda.
1925. aastal avastati Lovingi maakonnast naftat.
AVE (koor)
AVE (ka Ave) on Tartu maakonnas Elvas tegutsev segakoor.
Koori asutas 1. aprillil 1975 dirigent ja muusikapedagoog Kalju Kenner.
Koor kuulub Eesti Segakooride Liitu.
Koor harjutab Elva gümnaasiumi ruumides.
Raasiku hiidremmelgad
Raasiku hiidremmelgate all peetakse silmas Raasiku vallas Raasiku raudteejaama juures kasvanud kaht hõbepaju ehk hõberemmelgat.
Eesti kõrgeim hõberemmelgas asus raudteejaama platvormist 100 meetri kaugusel. 1999. aastal mõõtis Hendrik Relve tema keskmiseks kõrguseks 29 meetrit ja tüve rinnasümbermõõduks 569 cm.
Eesti kõrgeimast hõberemmelgast omakorda sada meetrit eemal kasvas teine rekordremmelgas, teadaolevalt Eesti jämedaim paju. Tema tüve rinnasümbermõõt 1,3 meetri kõrguselt mõõdetuna oli 764 cm ja kõrgus 23 meetrit.
Aasta tekstiilitegu
Aasta tekstiilitegu on erialane tunnustus aasta jooksul enim silma paistnud teole või tegevusele tekstiilikunsti või -disaini vallas. Tunnustust annab välja Eesti Tekstiilikunstnike Liit.
Megabunus diadema
Megabunus diadema on Euroopas laialt levinud koibikuline. Teda on leitud Islandilt, Lääne-Norrast, Suurbritanniast, Lääne-Prantsusmaalt, Belgiast ja Põhja-Hispaaniast.
Elab ta tavaliselt samblas ja omab oma ümbrusega sarnast kaitsevärvust, tehes ennast liikumatult raskesti märgatavaks. Tema teine jalapaar võib olla 35 mm pikk.
Megabunus diademat on nähtud surusääsklastest toitumas.
Adobe Dreamweaver
Adobe Dreamweaver on Adobe Inc patenteeritud veebiarendustööriist. Selle lõi Macromedia 1997. aastal ja arendas seni, kuni Adobe Systems omandas Macromedia 2005. aastal.
Līgas dzirnavas
Līgas dzirnavas (vanasti ka Līga, tõlkes Līga veski) on küla (mazciems) Lätis Tukumsi piirkonnas Kandava vallas.
Asula on tekkinud endise Līga karjamõisa (Liegenhof, Ligen) ja Līga vesiveski juurde. Aastail 1999–2021 kuulus küla Kandava piirkonda.
Aastal 2006 oli külas 37 elanikku.
pisi|tühi|Līga karjamõisa ait
Junarmija
pisi|Junarmija paraadpataljon 9. mail 2017 Moskvas [[Punane Väljak|Punasel Väljakul]]
Junarmija (vene keeles Юнармия; täieliku nimega Всероссийское военно-патриотическое общественное движение «Юнармия» 'Ülevenemaaline sõjalis-patriootlik ühiskondlik liikumine Noorarmee'; lühend ВВПОД «Юнармия» VVPOD Junarmija) on Venemaa kaitseministeeriumi toel tegutsev sõjalis-patriootlik noorteorganisatsioon Venemaal.
Ajalugu
Sõjalis-patriootliku ja sõjalis-sportliku noortetööga on Venemaal tegeletud üsna laialdaselt juba alates 1990-ndate lõpust. Vastavad klubid ja muud organisatsioonid on tegutsenud ja arenenud üldjuhul omaette ja oma reeglitega. Pärast president Vladimir Putini võimule tulekut on vastava eesmärgiga organisatsioone ja tegevusi hakatud järjest enam tunnustama ja toetama. Kuigi juba 2000-ndate lõpul oli toimumas esmane organiseerumine, polnud seni vastavat keskset juhtimist ja korraldust.
Organisatsiooni Junarmija asutamiseks anti välja Venemaa presidendi ukaas 29. oktoobril 2015, organisatsioon registreeriti ametlikult 29. juulil 2016.
Junarmija liikmete arv on alates asutamisest väga kiirelt kasvanud. See on seletatav sõjalis-patriootliku kohaliku noortetöö varasema arenguga, aga ka tugeva riikliku toetusega organisatsiooni arendamisel.